arnastofnun/IGC-2024 huggingface dataset:
F. Mode

Avenue de la Opera

Fashion

We can at once start on the next walk, as it starts right here at Comédie Française. Or we can go to the Louvre which is here behind the Louvre hotel.

The fashion shops are one of the main attributes of the city. They are concentrated in the area on both sides of Rue de Faubourg Saint-Honoré. Most of the best known fashion houses in the world have their main outlets in this area.

On our way through this district we will have a look at the Opéra, the Madeleine and Place Vendôme.

Avenue de lOpéra

We start our walk at Place André Malraux where we finished the last walk. If we arrive by the metro the station is Palais Royal.

We have a gorgeous view from the square and its fountains up Avenue de lOpéra. This view we can continue to enjoy all the way to the Opéra. On our way we pass banks, expensive shops and side walk cafés.

Haussmann, the city planner of Napoleon III, had many slums razed in the 3rd quarter of the 19th C. to make place for splendid boulevards across the city centre.

This is one of the parade streets made at that time. It was finished in 1878. It was considered so important that an hill was removed to level the road.

Next steps
Afturhaldið undir niðri

Ég er búinn að fá upp í kok af fórnardýra-væðingu þjóðkirkjunnar. Hún býr við fáheyrð forréttindi í þjóðfélagi, sem í stjórnarskrá þykist þó beita trúfrelsi. Alls staðar tranar þjóðkirkjan sér fram, einkum í útvarpinu. En græðgi hennar í völd og áhrif krefst betri aðstöðu og fleiri ríkispeninga. Tími er kominn til að segja upp þessari vanhelgu sambúð. Kasta gömlu kirkjujörðunum í þjóðkirkjuna og segja bless. Hún getur þá rekið þessar meintu eignir sínar án þess að abbast upp á skattborgarana. Á yfirborðinu hefur þjóðkirkjan lötrað í átt til nútíma. En undir niðri er hún enn afturhalds-stofnun yfirvaldsins til að kúga þrælana.
Stríðsóða alheimslöggan

Ofstækismenn á vígaslóð eru meira eða minna framleiddir af Bandaríkjunum. Með bandarísku olíufé, sem fer um hendur miðaldaprinsa og síðan miðaldaklerka af sértrú Wahabíta í Sádi-Arabíu. Bandaríkin réðu og vopnuðu dólga Ríkis Íslams beinlínis til að fella Assad forseta í Sýrlandi. Hvorki gekk það né rak. Og núna eru Bandaríkin að lenda í hernaðarsamvinnu við sína fornu óvini í Persíu. Sjálfa klerkana, sem létu rústa bandaríska sendiráðinu sællar minningar. Þannig fer rugl Bandaríkjanna í hringi. Við skulum forðast hernaðarbandalag við ríki stríðsæðis. Er skilur ekki umheiminn og telur sig vera eins konar alheimslöggu.
A. Róm

Colosseum

20 alda heimsborg

Róm er borg andstæðna, elli og æsku. Hún hefur í 20 aldir þótzt vera höfuðborg heimsins, fyrst sem keisaraborg og síðan sem páfaborg. Hún ber samt aldurinn vel, því að hún er full af fjöri frá morgni til kvölds. Næturlífið í La Dolce Vita var að vísu aldrei til, en allir þjóðfélagshópar eru allan daginn að líta inn á kaffihús. Róm vakir ekki á nóttunni, en hún tekur daginn og kvöldið með látum.

Róm hefur þolað margt um dagana, rán og gripdeildir erlendra barbara, brjálaðra keisara, franskra kónga og innfæddra páfa. Mörg frægustu tákn hennar eru rústir einar. Þar hafa voldugir heimamenn verið afdrifaríkastir.

Menn koma til Rómar til að skoða þessar gömlu rústir fornaldar á Forum, Capitolum og Palatinum. Menn koma líka að sjá Péturskirkju og aðrar hlaðstílskirkjur. Og loks koma menn til að lifa á kaffihúsum og veitingahúsum hins þrönga miðbæjar á Marzvöllum. Samkvæmt lögmáli andstæðna sækir unga fólkið í þennan gamla bæ.

Næstu skref
Eygló rústar barnavernd

Eygló Harðardóttir þótti góð í einlægum yfirlýsingum um, hversu velviljuð hún væri öllum góðum málstað. Út á það varð hún ráðherra og þar hrundi hún strax. Engu góðu kemur hún þar fram og getur engar gerðir sínar varið. Fer gegn ráðum Barnaverndarstofu og kastar hálfum milljarði í ónotað unglingaheimili. Þar húka níu ómenntaðir starfsmenn með engan ungling í vist, því enginn kemur. Markmiðið er ekki að vernda börn, heldur vernda atvinnu. Þetta er hrá byggðastefna upp á hálfan milljarð. Ungir afbrotamenn væru betur komnir hjá fagfólki í þéttbýli. Ómerkileg Eygló ætlar líka að rústa barnaverndarstofu, flytja hana út á land.
Washington Post kom aftur

Jeff Bezos, eigandi Amazon og nýr eigandi Washington Post, hefur hleypt eldmóði í flakið af gamla Watergate-fjölmiðlinum. Náði í Martin Baron, ritstjóra Boston Globe, og gerði að ritstjóra Washington Post.

RÁÐNIR hundrað starfsmenn og líf og litur breiðist þar út. Blaðið er byrjað að skúbba og kvelja embættismenn eins og í gamla daga. Nú varð yfirmaður leyniþjónustunnar, Julia Pierson, að segja af sér. Blaðið er svo sem ekki orðið eins og hjá snillingnum Ben Bradlee á tíma Watergate. Er þó að ná sér á strik eftir langa lægð af tímum sparnaðar, niðurskurðar og fráhvarfs frá rannsóknum. Bættur tími Bezos með blóm í haga.
G. Promenade – Arc de Triomphe

La Promenade

Few if any world cities have such an enormous and successful axis as Paris has in Avenue des Champs-Élysées, a broad and a straight line, not only reaching from Place de la Concorde to Arc de Triomphe, but all the way from the Louvre to the ultramodern suburb of Défense.

This is the main traffic artery in the centre, both automotive and pedestrian. It is full of life from morning to night, as cinemas take over when shops close. On national days this axis is perfect for parades.

Arc de Triomphe

We start at Arc de Triomphe.

The arch of victory is one of the main landmarks of Paris, along with Tour Eiffel and Notre-Dame. It is the biggest victory arch in the world, 50 meters in height and 45 meters wide. It was built for Napoleon 1806-1836 and offers a unique view over the city.

Its exterior is decorated with pictures and names in memory of French military victories. And under the arch there burns the flame on the grave of the unknown soldier.

Étoile

We turn our attention to the surroundings, the Étoile.

The enormous plaza around the arch carries the name of Place Charles-de-Gaulle. It is always called Étoile, quite like the Pompidou museum being called Beaubourg and Charles-de-Gaulle airport called Roissy. The French seem not to accept that names of famous people should evict traditional place-names.

Étoile is one of city planner Haussmanns main works, laid out in 1854. Twelve of his boulevards run as sun rays from this circular place. As most of them are busy traffic arteries the plaza itself is the main traffic congestion point in the whole city.

According to French traffic rules the cars entering a circular plaza have the right of way and not those which are already there. Therefore, it is an art in itself to choose a right lane to get out again and to the right boulevard. Étoile is the right place for us to admire the wits of driving Frenchmen. Plans have been around for a while to change the rule for this place.

Next steps
Már tuðar og tuðar

Farinn að efast um, að Már Guðmundsson sé nógu klár Seðlabankastjóri. Segir laun ekki mega hækka meira en 2,8%, þá fari allt til fjandans. Tuðar sama dag enn um, að hafa sjálfur ekki fengið umsamda launahækkun, margfalt hærri. Skilur ekki samhengið milli eigin launa og launa þrælanna. Í slíkri stöðu er farsælast að segja sem fæst og bera harm sinn í hljóði. Í hvert skipti sem Már grætur opinberlega út af sínum eigin launum, ýfir hann upp minninguna. Þótt þjóðin sé ofurheimsk, nær minni hennar samt yfir heilan dag í senn. Að væla sama dag um of lág laun sín og væla gegn hækkun allra annarra launa er óvenjuleg fákænska.
9. Útrásir – Grotta Azurra

Grotta Azzurra, Capri

Grotta Azzurra

Grotta Azzurra, Capri

Frægasta náttúruundur eyjarinnar er Blái hellirinn, þar sem heiðblá birta endurvarpast gegnum vatnið. Skipulagðar ferðir eru í hellinn, sumpart tengdar hringsiglingu um eyna. Þá má líka sjá Græna hellinn, sem endurspeglar grænni birtu, hvíta hellinn, sem hægt er að ganga upp í; og Faraglioni-kletta, sem siglt er gegnum.

Anacapri

Anacapri er ekki eins ferðamannalegur staður og Capri. Þaðan er farið landleiðina niður að Bláa hellinum. Og þaðan er farið í stólalyftu upp á hæsta fjall eyjarinnar, Monte Solaro, þaðan sem er ógleymanlegt útsýni í góðu veðri um alla eyna, Napoliflóa og Appeniafjöll.

Hér með lýkur Rómarferð okkar.
8. Útrásir – Capri

Capri

Marina Grande, Capri

Utan við Sorrento-skaga er Capri, sæbrött klettaeyja, 63 km, með mildri veðráttu og ríkulegum gróðri, eftirsóttur dvalarstaður allt frá tíma rómversku keisaranna.

Aðalþorpið á eynni heitir líka Capri og er uppi á hrygg milli fjalla, með hafnir á báða vegu, Marina Piccola í suðri og Marina Grande í norðri, þar sem ferðamenn koma til hafnar. Austar á eynni og enn hærra er annað þorp, Anacapri, tengt aðalbænum með vegi, sem liggur um bratta kletta.

Engir einkabílar eru á Capri, aðeins litlir strætisvagnar, leigubílar og rafhjól, sem flytja vörur og farangur. Flestar götur í þorpinu eru göngugötur, sumar hverjar með engum húsum í sömu hæð, en bröttum tröppum upp í hús fyrir ofan og niður í hús fyrir neðan. Frá aðaltorginu, Piazza Umberto I eru stuttar gönguleiðir til útsýnisstaða á borð við Cannone Belvedere, Tragara Belvedere og Giardini Augusto, svo og löng og brött gönguleið upp til rústanna af höll Tiberiusar keisara, sem húkir efst uppi á kletti.

Næstu skref
7. Útrásir – Amalfi

Amalfi-strönd

Amalfi ströndin

Eftir skoðun Pompei er rétt að drífa sig til SantAgata sui due Golfi, sem er nálægt Sorrento, um 40 km frá Pompei og 60 km frá Napoli, til að finna sér gistingu. Síðan þarf að búa sig undir kvöldverð í bezta veitingahúsi Suður-Ítalíu, Don Alfonso.

Um sæbratta Amalfi-ströndina liggur krókóttur vegur frá SantAgata sui due Golfi til Salerno, um 80 km leið. Þetta er talin ein fegursta strandlengja Ítalíu. Niðri í djúpum giljum liggja fámenn fiskiþorp með litla víkurrennu til sjávar. Utan í sjávarhömrum hanga sumarhús auðmanna.

Fyrsta þorpið á leiðinni er hótelbærinn Positano, gamalt fiskimannaþorp, sem orðið er að ferðamannabæ. Þorpið stendur í brattri hlíð, þar sem sums staðar eru hamrar milli húsa. Hvítkölkuð húsin minna á gríska eða spánska eyju.

Vallone di Furore er hrikalegasti hluti leiðarinnar. Þar kúrir lítið fiskiþorp undir klettum og bröttum hlíðum.

Ferðamannabærinn Amalfi hefur gefið leiðinni nafn sitt. Þar eru húsin hvít eins og í Positano, en ströndin ekki eins hrikaleg, svo að þar er pláss fyrir pínulítinn miðbæ með kirkju í austrænum stíl.

Frá Salerno eru um 60 km til baka til Napoli. Næstu skref
6. Útrásir – Pompei

Steinfellugólf í Pompei

Pompei

Gatnamót með stiklusteinum í Pompei

Frá Herculanum eru 15 km til Pompei og á leiðinni er gott útsýni til Vesuviusar.

Þetta var 25.000 manna kaupsýslubær, sem grófst á 2 dögum í 6-7 metra þykku öskulagi, þegar eldfjallið gaus árið 79.

Eftir uppgröft á svæði, sem er 2 km langt og 1 km, þar sem það er breiðast, er hægt að sjá í hnotskurn, hvernig lífið hefur verið í slíkum bæ fyrir rúmlega nítján öldum. Enn sjást kosningaslagorð á vegg og klámmyndir í hóruhúsi.

Svæðið er stórt, svo að bezt er að fá sér leiðsögumann til að nýta sem bezt þann tíma, sem er til umráða.

Aðaltorg er í bænum, umlukt hofum Jupiters, Apollos og Vespanianusar, svo og 67 m langri verzlunar- og dómstólabyrðu.

Fórnarlamb náttúruhamfaranna í Pompei

Leikhúsin eru tvö, annað fyrir 5000 manns og hitt fyrir 800. Vel hönnuð og vönduð baðhúsin eru einnig tvö, þar á meðal Terme Stabiane, þar sem sjá má steingerða líkami fórnarlamba gossins. Hringleikahúsið er það elzta, sem fundizt hefur, frá 80 f.Kr. Margir eru barirnir við aðalgötuna. Þarna má líka sjá hvert Insula á fætur öðru, nokkurra hæða íbúðablokkir með innigarði.

Bezt varðveitta húsið er þrautskreytt íbúð Vetti bræðra, ríkra kaupmanna, Casa dei Vettii. Þar eru vel varðveittar freskur á veggjum og garður með styttum og brunnum.

Ef tími er nægur, borgar sig að taka krókinn til Villa dei Misteri, þar sem eru stórar og glæsilegar freskur, sem sýna launhelganir Dionysiosar.

Næstu skref

Casa dei Vetti, Pompei
5. Útrásir – Herculanum

Herculanum

Frá Napoli eru 10 km til Herculanum, 500 0 manna fiskimannaþorps, sem drukknaði í leðju, þegar Vesuvius gaus árið 79. Þorpið er mun minna og fátæklegra en Pompei, en hefur það fram yfir, að timbur hefur sums staðar varðveitzt með því að steingervast í 12 metra djúpri leðju. Heilu húsin hafa raunar varðveitzt með timbri, eldunaráhöldum og húsgögnum.

Uppgröfturinn er um 150250 metrar að flatarmáli. Þrjár aðalbrautir liggja samsíða um bæinn og tvær aðalbrautir þvert á þær. Bezt er að fara fyrst í Casa dellAlbergo, sem er rétt við tröppurnar niður í rústirnar, fara síðan þaðan yfir í götuna Cardo IV upp að aðaltorginu Forum, og loks til baka aftur eftir götunni Cardo V.

Skynsamlegt er að fá leiðsögumann og segja honum, hve mikinn tíma þú hefur .

Þarna má meðal annars sjá steinfellumyndir í gólfum, baðhús bæjarins með aðskildum svæðum fyrir kynin, verzlanir með afgreiðsluborði við götu, höggmynd af hjartardýrum og hálfbrunnin húsgögn.

Næstu skref
4. Útrásir – Napoli

Napoli

Liðin er sú tíð, að Napoli var fallegur bær. Hann er hávaðasamur og illa farinn af óheyrilegri bílaumferð. Auk þess er þar öflugt Camorra-glæpafélag og rán og þjófnaðir eru tíðir. Hins vegar er hann vel í sveit settur fyrir þá Rómarfara, sem vilja skoða draugabæina Herculanum og Pompei, ganga á Vesuvius, aka Amalfí-strönd eða skreppa til Capri. Of langt er að fara frá Róm og til baka á einum degi, því að vegalengdin er 219 km. Hótelin á ströndinni sunnan við konungshöllina í Napoli eru kjörinn áningarstaður.

Galleria Umberto I

Castel Nuovo

Hinn voldugi kastali, Castel Nuovo, við höfnina í Napoli var reistur 1282, umkringdur djúpu og breiðu kastalasíki. Borgarmegin við hann er inngangur í líki tveggja hæða sigurboga, reistur 1467.

Konungshöllin, Palazzo Reale, er við hlið kastalans, reist í upphafi 17. aldar og heldur útliti sínu, þótt hún hafi verið endurbyggð nokkrum sinnum. Hún er núna safn.

Á leiðinni milli kastala og hallar er farið framhjá Teatro San Carlo, óperu og leikhúsi frá 1737 og endurbyggðu 1816 í nýgnæfum stíl.

Andspænis leikhúsinu er Galleria Umberto I, krosslaga verzlunarmiðstöð undir feiknarlegu glerhvolfi.

Fyrir framan konungshöllina er hálfhringlaga risatorg, Piazza del Plebiscito.

Frá konungshöllinni eru aðeins 500 metrar að hótelhverfinu við ströndina suður frá miðbænum. Fyrir framan hótelin er Porto Santa Lucia, lystibátahöfn í skjóli við normanna-kastalann Castel dOvo, sem fékk núverandi útlit 1274.

Ef farið er lengra eftir ströndinni, er komið í næstu vík fyrir norðan, þar sem eru miklir garðar við ströndina, með útsýni til skagans Posillipo.

Næstu skref
3. Útrásir – Grottaferrata

Via Appia Antica

Castelli Romani er sameiginlegt nafn nokkurra smábæja í hæðunum 25 km suðaustur af Róm. Boðið er upp á daglegar skoðunarferðir í rútu og er þá oft einnig komið við í katakombunum við Via Appia Antica.

Via Appia Antica var lagður 312 f.Kr. og náði til Capua, Benevento og Brindisi. Snemma var farið að reisa grafhýsi umhverfis hann, því að bannað var að jarða fólk innan borgar. Enn er hægt að aka eftir þessum gamla vegi framhjá helztu katakombum kristinna manna í Róm, grafhýsi Romulusar, veðhlaupabraut Maxentiusar og grafhýsi Ceciliu Metella, svo og ótal smærri bautasteinum og minnisvörðum.

Þrjár katakombur eru til sýnis á þessum slóðum, Callisto, lokuð miðvikudaga; Domitilla, lokuð þriðjudaga; og Sebastiano, lokuð fimmtudaga.

Katakomba er ekki felustaður kristinna, heldur kristinn neðanjarðar-grafreitur, sem skiptist venjulega í nokkrar hæðir, því alltaf þurfti að grafa dýpra og dýpra, þegar minna varð um rými. Þær voru að mestu grafnar á 3. og 4. öld.

Castelli Romani

Castelli, Grottaferrata

Leiðin um Castelli Romani liggur venjulega fyrst til Castel Gandolfo, sem er á brún eldgígsins mikla, sem hefur myndað Lago di Albano. Í þessum bæ er sumarhöll og stjörnuskoðunarstöð páfans. Frá svölum framan við sumarhöllina er gott útsýni yfir vatnið.

Rocca di Papa er bær, sem hangir í hlíðum Monte Cavo, allur í bröttum tröppum og undnum göngusundum, hæsti bær í Castelli Romani.

Grottaferrata býr að baki virkissíkis yfir fallegu klaustri, þar sem kaþólskir munkar hafa frá 1004 notað ortódoksa helgisiði. Þar er kirkja með 12. aldar turni.

Í Frascati er miðstöð vínræktar og þar gnæfir svipmikil Villa Aldobrandini í hlíðinni yfir miðbæjartorginu.

Nú víkur sögunni að Napoli og Campania.

Næstu skref
2. Útrásir – Ostia Antica

Forum & Capitolum, Ostia

Ostia Antica

Hinn gamli hafnarbær Rómar, Ostia Antica, er 25 km suðvestan borgarinnar. Þangað má komast í lest, sem fer frá Porta San Paolo og tengist neðanjarðarlestakerfi borgarinnar. Bærinn hefur verið grafinn upp og er til sýnis. Hann er að mestu leyti frá 2. öld. Árframburður olli því, að hafnarstæðið eyðilagðist og bærinn lagðist niður, grófst í sand og hefur þannig varðveitzt.

Rústirnar eru tæplega 1,5 km að lengd. Frá innganginum er farið eftir aðalgötunni, Decumanus Maximus, framhjá kirkjugarðinum að baðhúsi Neptunusar, þar sem eru fagrar steinfellumyndir. Við hlið þess er nokkuð heillegt leikhús og að baki þess ferhyrnt fyrirtækjatorg, þar sem verzlunar- og siglingafyrirtæki höfðu búðir og skrifstofur í súlnagöngum.

Leiðin liggur svo eftir aðalgötunni beint að höfuðtorginu, Forum, þar sem er aðalhofið, Capitolum, reist á fyrri hluta 2. aldar. Marmarinn er horfinn, en undirstöður hofsins og hluti veggjanna stendur enn.

Í Ostia Antica má víða sjá merki svokallaðra Insulæ sem voru íbúðablokkir þess tíma, reistar umhverfis lokaðan, ferhyrndan húsagarð, stundum 3ja eða 4ra hæða.

Hægt er að verja miklum tíma í að rölta um hliðargötur bæjarins. Að því loknu er farin sama leið til baka eftir Decumanus Maximus.

Næstu skref
Skilja ekki útlandið

Loftárásir Bandaríkjanna og bandamanna á herstöðvar ofsatrúarmanna í Sýrlandi og Írak hafa engan árangur borið. Ekkert plan B virðist vera í hinni gamalkunnu stöðu: Bandaríkin sprengja þriðja heims ríki í tætlur og ná samt engum árangri. Þannig var það í Víetnam, þannig var það í Afganistan, þannig var það í Írak og þannig verður það í Sýrlandi. Bandaríkjamenn hafa aldrei skilið útlandið, segja bara: „Why do they hate us so much“. Utanríkismál eru þeim lokuð bók. Barack Obama segir þetta verða langt stríð, en hversu langt er langt stríð? Svo langt, að það taki engan enda og skilji bara eftir sviðna jörð? Reynslan segir það.
B. Páfaríki

1. ganga, Páfaríki

Palazzo di Giustizia

Palazzo di Giustitia

Péturskirkja er eitt helzta aðdráttarafl Rómar, enda höfuðkirkja kristindóms.

Við byrjum leiðsögnina um Róm í nágrenni hennar, á bakka borgarfljótsins Tevere, við brúna Ponte Umberto I.

Andspænis okkur er það hús, sem mest ber á í allri Róm. Það er Palazzo di Giustizia, dómhús borgarinnar, mikil rjómaterta, hönnuð af Gugliemo Calderini og byggð 1889-1911 í sögustíl, eins konar blöndu hlaðstíls og nýgnæfu

Ponte SantAngelo

Við göngum niður eftir árbakkanum, Lungotevere Castello, í átt til fegurstu brúar Rómar. Það er Ponte SantAngelo, að mestu frá 136. Hadrianus keisari lét reisa hana til að tengja Marzvelli, Campus Martius, við grafhýsi sitt handan árinnar. Miðbogarnir þrír eru upprunalegir, en endabogarnir eru frá 17. öld. Stytturnar af Pétri og Páli postulum á syðri enda brúarinnar eru frá 1530. Hinar stytturnar tíu eru hannaðar af Bernini og reistar árin 1667-1669. Næstu skref
A. New York

Fjörug og mannleg

Liberty Statue

New York er fjörug borg, allt að því vingjarnleg borg og líklega jafnvel mannleg borg. Hún er staðurinn, þar sem ókunnugir eru fyrirvaralaust teknir tali, ekki aðeins við barinn, heldur hvar sem er. Þeir eru viðurkenndir sem fólk, enda er þriðjungur borgaranna fæddur í útlöndum og því eins konar ókunnugir sjálfir.

New York er ekki Bandaríkin og ekki heldur Evrópa, heldur suðupottur beggja og þriðja heimsins að auki. Sumir borgarhlutar minna á bazar í Kairo eða Kalkútta. Alls staðar er mannhaf, alls staðar er verið að verzla og nú orðið ekki sízt á gangstéttum úti.

Sé einhver staður nafli alheimsins, þá er það miðborg New York, sem fjallað er um í þessari bók, - Manhattan. Sú eyja er miðstöð myndlistar, önnur af tveimur miðstöðvum leiklistar, fremsta miðstöð tónlistar og bókmennta. Hún er mesta safnaborg heims.

Næstu skref
14. Miðbær eystri – San Pietro in Vincoli

Michelangelo: Moses, San Pietro in Vincoli

San Pietro in Vincoli

Hér getum við lokið ferðinni eða gengið 900 metra, fyrst beint frá kirkjunni eftir Via Merulana og síðan til hægri eftir Via Giovanni Lanza. Þar sem sú gata mætir Via Cavour, eru til vinstri brattar tröppur og undirgöng og er þá komið að San Pietro in Vincoli.

Kirkjan er frá 432, en er einkum fræg fyrir þrjár höggmyndir eftir Michelangelo við gröf páfans Juliusar II, þar á meðal risastyttu af Móse, sem ferðamenn flykkjast að til að skoða. Hvor sínu megin við Móses eru styttur af Rakel og Leu, einnig eftir Michelangelo. Stytturnar á efri hæð eru hins vegar eftir lærisveina hans.

Nú er lokið skoðun Rómar og næst förum við um Lazio, hið forna Latinum, sem tungumálið Latína heitir eftir.

Næstu skref
13. Miðbær eystri – Santa Maria Maggiore

Santa Maria Maggiore

Santa Maria Maggiore

Frá torginu förum við eftir breiðgötunni Via Cavour til Piazza del Esquilino, þar sem Santa Maria Maggiore er í brekkunni á vinstri hönd, ein af fjórum höfuðkirkjum Rómar, með Péturskirkju, Jóhannesarkirkju í Laterano og Pálskirkju utan múra. Við göngum kringum kirkjuna til að komast að framhlið hennar og inngangi á Piazza di Santa Maria Maggiore.

Kirkjan var upphaflega reist 432-440, en hefur smám saman breytzt mikið við endurnýjanir og viðbætur. Fordyrið að sunnanverðu er frá 12. öld. Kirkjuturninn, sem er hinn hæsti í Róm, er frá 1377. Núverandi útlit fékk kirkjan á 18. öld.

Að innan er kirkjubyrðan líkari uppruna sínum, til dæmis með jónískum súlnaröðum utan um miðskip, sem er jafnhátt og það er breitt. Í miðskipi, altarisboga og kór eru ofan súlnariðs upprunalegar steinfellumyndir frá 5. öld. Þær eru meðal elztu kristilegu steinfellumyndanna í Róm og sýna atburði úr biblíunni, en til að sjá þær vel þarf helzt sjónauka.

Santa Maria Maggiore

Á torginu fyrir utan er annar einsteinungurinn, sem rænt var frá innganginum að grafhýsi Augustusar.

Næstu skref
12. Miðbær eystri – Piazza Republica

Fontana delle Naiadi & Terme di Diocleziano

Piazza Republica

Frá horninu förum við suðaustur eftir Via delle Quattro Fontane og síðan til vinstri eftir Via Nazionale að Piazza della Republica, sem oft er kallað Piazza Esedra, af því að það er í laginu eins og hálfhringur, hannað 1870. Á miðju torginu er brunnur, Fontana delle Naiadi, af fjórum berum stúlkum að berjast við sæskrímsli, og þótti brunnurinn dónalegur um aldamótin, þegar hann var reistur. Terme di Diocleziano

Handan torgsins eru rústir baðhallar Diokletianusar keisara, sem var stærsta baðhöll fornaldar í Róm, 13 hektarar að flatarmáli og gat tekið 3000 baðgesti í einu, reist 295-305. Í baðhöllinni voru mismunandi heit böð eins og lýst er í kaflanum um Caracalla-baðhöllina, bókasöfn, tónleikasalir, garðar og sýningarsalir.

Böðin féllu úr notkun 538, þegar vatnsriðin til borgarinnar voru eyðilögð í upplausn þjóðflutningatímans. Eftir stendur nokkur hluti af innsta kjarnanum, þar sem var kaldi og volgi baðsalurinn, svo og innri sveigveggur heita baðsalarins, sem snýr að torginu.

Kaldi og volgi baðsalurinn varðveittust að nokkru, af því að þeim var breytt í kirkjuna Santa Maria degli Angeli. Michelangelo var falið að hanna kirkjuna 1561. Hann notaði veggi og form baðhallarinnar til að hanna krosskirkju, þar sem mest ber á þverskipinu. Í því er mikið safn málverka frá 18. öld.

Museo Nazionale Romano

Við förum til vinstri úr kirkjunni, göngum meðfram rústum baðhallarinnar fyrir hornið að inngangi í fornminjasafn, sem hefur verið innréttað í afganginum af rústum hallarinnar. Það er Museo Nazionale Romano, eitt merkasta safn grískra og rómverskra muna, sem til er.

Í safninu er hin gríska frummynd Ludovisi-hásætisins; fræg stytta af Augustusi keisara í klerkaskikkju; Venus frá Cyrene; kringlukastarinn og ótal mörg fleiri verk, sem prýða listasögubækur.

Stazione Termini

Úr safninu förum við yfir Piazza del Cinquecento. Handan við það er aðaljárnbrautarstöðin með stórum glerveggjum undir risavöxnu bylgjuþaki, gott dæmi um byggingarlist nútímans, reist 1951. Við torgið eru líka stöðvar strætisvagna og áætlunarbíla, sem fara út um borgina og út úr henni, þar á meðal til flugvalla Rómar.

Nálægt torginu, við Via Massimo dAzeglio 3f, er veitingahúsið La Taverna.

Næstu skref

Stazione Termini